Oddvar Kvamme

Oddvar Kvamme (født 18. august 1935 i Agdenes) er en norsk radiotekniker og politiker (Ap).

Han er utdannet radiotekniker fra Sjøforsvaret. Han var ansatt i radiofabrikanten Stentor Radiofabrikk AS (senere Stentofon) i Trondheim i noen år, hvorpå han var tekniker ved Sjøforsvarets stasjon på Rinnleiret 1961–1995.

Kvamme var medlem av Levanger kommunestyre 1968–1991, medlem av formannskapet 1976–1991 og varaordfører 1984–1987. Han var medlem av Nord-Trøndelag fylkesting 1992–1999 og medlem av fylkesutvalget 1997–1999. Han har dessuten vært styreleder i Levanger tomteselskap AS 1975–2005 og Innherred Renovasjon IKS 1988–2001.

Referanser 

Lokalpolitikere i Levanger
Ap-politikere i Nord-Trøndelag
Personer fra Agdenes kommune
Fødsler i 1935